Vyhodnotenie medzirezortného pripomienkového konania

	k  návrhu nariadenia vlády Slovenskej republiky o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou vibráciám		

Spôsob pripomienkového konania: bežný/zjednodušený/skrátený postup - dôvod:			
skrátený (oznam listom č. 15389/2005 - SL – poštou aj e-mailom) 
		
	Zoznam oslovených subjektov:					
	Podpredseda vlády SR pre európsku integráciu, pre ľudské práva a menšiny, Podpredseda vlády SR pre legislatívu, Podpredseda vlády SR pre ekonomiku, Podpredseda vlády SR pre hospodárstvo, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby a regionálneho rozvoja SR, Ministerstvo vnútra SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Úrad vlády SR, Úrad vlády SR – Inštitút pre aproximáciu práva, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad pre verejné obstarávanie, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Národná banka Slovenska, Najvyšší kontrolný úrad SR, Najvyšší súd SR, Súdna rada SR, Generálna prokuratúra SR, Úrad pre reguláciu sieťových odvetví.		
	Počet oslovených subjektov:	35				
	Zaslali do stanoveného termínu (od 12.5.2005 do 20.5.2005):	28				
	Zaslali po termíne:	0				
	Vôbec nezaslali:	10				
	Subjekty, ktoré nemali pripomienky:	15				
	Počet vznesených pripomienok:	77				
	Počet akceptovaných:	57				
	Počet neakceptovaných, z toho počet zásadných - ktoré subjekty	20/2				
						
	Rozporové konanie (s kým, kedy, na akej úrovni, s akým výsledkom):     			Úrad pre normalizáciu, metrológiu a skúšobníctvo, odbor legislatívy, 1.6.2005, na úrovni generálnych riaditeľov sekcií, rozpor odstránený		
	Počet odstránených pripomienok:  	2				
	Počet neodstránených pripomienok:   	0				

Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
						
Ministerstvo hospodárstva Slovenskej republiky	K predmetnému návrhu nariadenia uplatňujem nasledovné pripomienky:

1. Predložený návrh nariadenia nerieši samostatne zárobkovo činné osoby, prácu vojakov a pracujúcich doma, ktorí sú vo všeobecnosti  zriedkakedy krytí legislatívou zahrňujúcou bezpečnosť a ochranu zdravia pri práci napriek tomu, že sú vystavení obdobným rizikám. Poznamenávame, že uvedené osoby pracujú na rizikových pracoviskách, ako napr.                      v poľnohospodárstve, stavebníctve a v ďalších priemyselných odvetviach. Upozorňujeme, že Európska únia podporuje členské štáty, aby dobrovoľne zaviedli potrebné opatrenia na zlepšenie situácie práve spomenutého okruhu osôb. V rámci bezpečnosti a ochrany zdravia pri práci by nemala existovať žiadna diskriminácia medzi zamestnancami, samostatne zárobkovo činnými osobami, vojakmi a pracujúcimi doma. 
Navrhujem návrh nariadenia rozšíriť o samostatne zárobkovo činné osoby, vojakov a pracujúcich doma.

2. V súlade so čl. 10 smernice Európskeho parlamentu a Rady č. 2002/44/ES navrhujem doplniť § 12 návrhu nariadenia o odsek 4, ktorý bude obsahovať klauzulu, že Slovenská republika bude v štvorročných intervaloch predkladať Európskej komisii zoznam existujúcich výnimiek s ich zdôvodnením. V týchto súvislostiach upozorňujem na záverečné ustanovenie vyššie uvedenej smernice, ktoré obsahuje záväznú povinnosť členského štátu poskytnúť každých päť rokov správu o praktickom uplatňovaní tejto smernice. Túto povinnosť návrh nariadenia neobsahuje, a preto ju navrhujem doplniť.	

O

O	

A

N

Text bol upravený

Kompetencie nemožno upravovať v nariadení vlády. Je ich možné upraviť len zákonom.		
Ministerstvo financií Slovenskej republiky	1. Beriem na vedomie, že predmetný návrh nebude mať dopad na štátny rozpočet, rozpočty obcí a rozpočty vyšších územných celkov.

	2. Návrh odporúčam prehodnotiť v kontexte s čl. 13 ods. 1 a 123 Ústavy SR a zosúladiť s Legislatívnymi pravidlami vlády SR (napr. § 13).

O	

A	

Text upravený v zmysle pripomienky.		
Ministerstvo dopravy, pôšt a telekomunikácií Slovenskej republiky	K predmetnému návrhu, ktorý ste nám zaslali listom č. 15389/2005-LP zo dňa 12.5.2005 máme nasledujúce pripomienky:

V úvodnej vete nahradiť slová ,,č. 19/2001 Z.z.“ slovami ,,č. 19/2002 Z.z.“. 

V § 1 ods. 1 doplniť v úvodzovkách za slovom ,,ďalej“ slovo ,,len“.

V § 3 ods. 3 písm. a) rozpísať slová ,,písm. b)“. V písmene g) nahradiť slovo ,,normálneho“ slovom ,,riadneho“.

V poznámke pod čiarou č. 5 rozpísať slovo ,,Napr.“.

V § 13 odporúčame nahradiť nadpis za nadpis ,,Záverečné ustanovenia“ a doplniť v texte za slovami ,,spoločenstiev“ slová ,,a Európskej únie“. 

V prílohe č. 1 zrušiť číslovanie bodu. 	

O

O

O

O

O

O	

A

A

A

A

A

A	

 Pripomienka zapracovaná.

Text bol upravený

Text bol upravený.

Text bol upravený.

Text doplnený.

Text bol upravený.		
Ministerstvo pôdohospodárstvaSlovenskej republiky	Z hľadiska legislatívnotechnického a gramatického odporúčame :
1.	Gramaticky upraviť názov nariadenia, pretože koniec názvu nariadenia je mätúci.
2.	Upraviť číslovanie príloh, príloha č. 1, ktorá uvádza preberaný právny akt EÚ má byť označená ako posledná príloha (teda ako príloha č. 3).
3.	Upraviť poznámky pod čiarou č. 4, 5 a 10.
4.	Vypustiť odkaz 8 a poznámku pod čiarou 8. Na smernice MZ nie je možné odkazovať. Okrem toho  v legislatívnom  procese Vášho ministerstva bol návrh  všeobecne záväzného právneho predpisu upravujúceho posudzovanie spôsobilosti na prácu. Ak takýto predpis bude vydaný skôr než  toto nariadenie vlády, je  potrebné na uvedený predpis odkázať.	

O

O

O
O

	

A

A

A
A

	

Text bol upravený

Označenie príloh upravené.

Poznámky pod čiarou upravené.
Pripomienka zapracovaná

		
Ministerstvo vnútra Slovenskej republiky	K návrhu nariadenia vlády Slovenskej republiky o ochrane zdravia pred rizikami súvisiacimi s expozíciou vibráciám pri práci predkladáme nasledovné pripomienky:

Všeobecne:

1. V čl.10 ods.7 legislatívnych pravidiel vlády sú explicitne ustanovené podmienky na skrátenú formu pripomienkového konania. Lehota na oznámenie pripomienok nesmie byť kratšia ako sedem pracovných dní odo dňa doručenia oznamu o zverejnení návrhu zákona.
Oznam bol doručený Ministerstvu vnútra Slovenskej republiky dňa 16.mája 2005. Stanovením termínu doručenia pripomienok na 20.mája 2005 predkladateľ nedodržal lehotu ustanovenú legislatívnymi pravidlami vlády; o dôvodoch, pre ktoré uskutočňuje pripomienkové konanie v skrátenej forme sa vôbec nezmieňuje.

2. Podľa čl.4 ods.3 legislatívnych pravidiel vlády možno cudzie slová použiť len výnimočne, ak sú už súčasťou právnej terminológie, ak sa bežne používajú v upravovanom odvetví a ak ich nemožno nahradiť vhodným, rovnocenným slovenským termínom. S poukazom na uvedené, ako i slovenský názov smernice Rady 2002/44/ES z 25.júna 2002, žiadame nahradiť slovo „expozície“ slovenským ekvivalentom.

3. Okrem prechádzajúcej pripomienky, ktorá sa vzťahuje aj na názov návrhu nariadenia vlády, je potrebné prehodnotiť tento názov aj z hľadiska významového, pretože by nemalo ísť len „o ochranu zdravia pred rizikami súvisiacimi s expozíciou vibráciám pri práci“, ale predovšetkým o ochranu zdravia pred samotnými vibráciami. 

4. V návrhu nariadenia vlády chýba zrušovacie ustanovenie vo vzťahu k nariadeniu vlády Slovenskej republiky č.40/2002 Z.z. o ochrane zdravia pred hlukom a vibráciami.

5. Žiadame prehodnotiť pojem „vibrácie“ z hľadiska jeho obsahového vymedzenia. 

6. Doplniť interpunkčné znamienka.

K jednotlivým ustanoveniam:
	V úvodnej vete je potrebné za slovo „republiky“ vložiť slová „v znení  zákona č.607/2004 Z.z.“ a správne uviesť nariadenie vlády  „č.19/2002 Z.z.“.

K § 1
	Tak, ako sme už konštatovali vo všeobecnej časti našich pripomienok, znenie je potrebné prehodnotiť z hľadiska významového. Začiatok odseku 1 odporúčame preto upraviť napríklad takto: „Toto nariadenie vlády ustanovuje požiadavky na ochranu zdravia a bezpečnosti zamestnancov pred pôsobením hluku, mechanického kmitania a otrasov (ďalej len „vibrácií“) a na prechádzanie rizikám pre zdravie a bezpečnosť zamestnancov, ktoré vznikajú alebo môžu vznikať v dôsledku vystavenia vibráciám na pracovisku.“.
	Začiatok odseku 2 odporúčame upraviť takto: „Požiadavky ustanovené týmto nariadením vlády“.
Definícia pojmov by mala byť včlenená priamo do nariadenia vlády a nie do prílohy (čl. 6 legislatívnych pravidiel vlády). 

K § 3
V odseku 1 zosúladiť znenie s nadpisom a slovo „stanovuje“ nahradiť slovom „určuje“.
V odseku 2 je potrebné upresniť slová „vo vhodných intervaloch“. Slová „kompetentné osoby“ sú neurčité a je tiež potrebné ich právne vymedziť; rovnako ako  slovo „služby“, ktoré odporúčame nahradiť slovom „závodná zdravotná služba“ (ak má platiť odkaz 2).
V poznámke pod čiarou k odkazu 2 slová „neskorších predpisov“ nahradiť slovami „zákona č.158/2001 Z.z.“.
V odseku 3 slová „pri posudzovaní rizika“ je potrebné doplniť, napr. slovami prevzatými z § 1 ods.1, „pre zdravie a bezpečnosť zamestnancov, ktoré vznikajú alebo môžu vznikať v dôsledku vystavenia vibráciám na pracovisku“. V tejto súvislosti upozorňujeme, že odkaz 3 na § 8 ods.1 písm. b) zákona o bezpečnosti a ochrane zdravia pri práci sa javí ako zmätočný, pretože cit. ustanovenie právne nevymedzuje pojem „posudzovanie rizika“, ale „posudzovanie rizika“, ako jednu zo všeobecných zásad prevencie,  uvádza v úplne inej súvislosti (v súvislosti s výberom pracovných zariadení, materiálov, látky a pod.); odkaz 3 odporúčame preto vypustiť.
V odseku 3 písm. a) slovo „písm.“ nahradiť slovom „písmeno“.
V odseku 3 písm. d) sa uvádza cudzie slovo „interferujú“ (platí naša pripomienka uvedená v bode 2 všeobecnej časti našich pripomienok).
V odseku 3 písm. j) odporúčame vypustiť slová „v čo najväčšej miere“.

K § 4
V odseku 1 sa uvádzajú „technické alebo organizačné opatrenia“, s uvedením ich účelu a  faktorov vplývajúcich na ich realizáciu.
V odseku 2 sa uvádzajú „ochranné a preventívne opatrenia“ bez akejkoľvek väzby na už uvedené „technické alebo organizačné opatrenia“ a v odseku 3 sa uvádza len pojem „opatrenia“, a to bez ohľadu na to, že práve tieto opatrenia sú považované v nasledujúcich ustanoveniach za rozhodujúce pre povoľovanie výnimiek v prechodnom období. 

Naviac, v nadpise sa uvádzajú „opatrenia na odstránenie alebo zníženie expozície“. Žiadame zosúladiť jednotlivé druhy uvádzaných opatrení.

V poznámke pod čiarou k odkazu 6 slová „neskorších predpisov“ žiadame nahradiť slovami „zákona č.158/2001 Z.z.“.

K § 5
V nadpise sa uvádza „výcvik zamestnancov“; v texte ustanovenia však výcvik nie je vôbec spomenutý.
K § 6
Pojem „konzultácie“ sú v danej súvislosti neefektívnym pojmom. Odporúčame prevziať terminológiu predvetia § 8e zákona o bezpečnosti a ochrane zdravia pri práci
V poznámke pod čiarou k odkazu 7 slová „neskorších predpisov“ žiadame nahradiť slovami „zákona č.158/2001 Z.z.“.

K § 7
V odseku1 sa uvádza, že „podrobnosti o lekárskej preventívnej prehliadke sú upravené v osobitných predpisoch a cituje sa odkaz 9. V poznámke pod čiarou k odkazu 9 sa uvádzajú právne predpisy, ktoré neboli vyhlásené v zbierke zákonov. Upozorňujeme, že podľa bodu 21 legislatívnotechnických pokynov v poznámke pod čiarou nemožno uvádzať predpisy, ktoré neboli vyhlásené v zbierke zákonov; vo väzbe na uvedené bude potrebné uviesť osobitný predpis upravujúci podrobnosti o preventívnej lekárskej prehliadke. 
V odseku 2 slová „ktorých výsledky sa berú do úvahy pri uplatňovaní preventívnych opatrení na danom pracovisku“ odporúčame buď vypustiť alebo umiestniť do samostatnej vety, ale v upravenej podobe (slová „sa berú do úvahy“ nahradiť napr. slovami „sa zohľadnia“).
V odseku 3 slová „zdravotné záznamy“ odporúčame terminologicky zosúladiť s § 20 zákona č.576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov, uvádzanými v poznámke pod čiarou k odkazu 9.
V odseku 4 písm. c) sa uvádza „lekárske tajomstvo“. Tento pojem je potrebné právne vymedziť.
Upozorňujeme, že celé ustanovenie odseku 4 písm.c) nemá normatívny obsah; zamestnávateľovi sa len deklaratívnym spôsobom opakovane ukladajú povinnosti, ktoré má už uložené v predchádzajúcich ustanoveniach. Slová „príslušný orgán na ochranu zdravia“ žiadame konkretizovať.

K § 8
V odseku 4 žiadame formuláciu upraviť napr. takto: slová „ak nameraná alebo z nameranej odvodená hodnota určujúcej veličiny“ nahradiť slovami „ak nameraná hodnota alebo z nameranej hodnoty odvodená určujúca veličina“. 
Na poznámku pod čiarou k odkazu 11 sa vzťahuje naša pripomienka k poznámke pod čiarou k odkazu 9.

K § 9
Nadpis znie „záznamy o posúdení a meraní vibrácií“, hoci podľa predchádzajúcich ustanovení sa posudzujú rizika z vibrácií.

K § 10
V písmene b) sa uvádzajú slová „informovania a oboznamovania“, ktoré sú rovnakého významu; odporúčame jedno slovo vypustiť a znenie štylisticky upraviť.

K § 11
Upozorňujeme, že podľa navrhovaného znenia zamestnávatelia budú konzultovať so zamestnávateľmi, čiže text je potrebné upraviť. Znenie odporúčame upraviť aj tak, aby bolo ďalšie používanie pracovných zariadení neumožňujúcich „dodržiavanie limitných hodnôt expozície“ viazané nie na konzultácie s dotknutými subjektami, ale na ich písomný súhlas. Slovo „maximálne“ nahradiť slovom „najneskôr“. I na toto ustanovenie sa vzťahujú naše predchádzajúce pripomienky.

K § 12
K odseku 1 platia naše predchádzajúce pripomienky.

Podľa bodu 2 legislatívnotechnických pravidiel návrh právneho predpisu musí byť terminologicky presný. Platí to aj na odsek 2, v ktorom sa uvádzajú neurčité pojmy, ako napr. „zvyčajne“, „z času na čas“,  „príležitostne“. Tieto pojmy žiadame nahradiť alebo vypustiť.

Záver:  Návrh nariadenia vlády odporúčame prepracovať a  pripomienkové konanie zopakovať.	

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

O

	

N

N

N

N

N

N

A

C

C

A

N

A

C

A

C

A

A

A

N

N

A

A

A

A

A

A

A

A

N

A

N

N

A

A

N

C

	

Dôvodom na skrátenú formu pripomienkového konania bola nutnosť transponovať smernicu Rady 2002/44/ES do 1. júla 2005. 

Pripomienku nemožno akceptovať, pretože „expozícia“ je zaužívaný pojem (napr. aj v legislatíve sa používa označenie „biologický expozičný test“ alebo „expozičný ekvivalent“) a je obsahovo výstižnejší, než doteraz používané slovo „vystavenie“. Vystavenie je v podstate pasívny dej, kým expozícia v sebe zahŕňa aj odozvu (napr. expozícia fotografického filmu)

Pripomienku nemožno akceptovať, pretože v súlade so smernicou EU 2002/44/ES sa nariadenie vlády zaoberá len ochranou zdravia pred vibráciami pri práci. Problematika vibrácii v životnom prostredí je rozpracovaná v iných právnych predpisoch (napr. nariadenie vlády SR č. 40/2002 Z.z.).
Nariadenie vlády SR č. 40/2002 Z.z. sa týmto nariadením vlády neruší, vzhľadom k tomu, že jednak upravuje problematiku ochrany zdravia pred rizikom z vystavenia hluku a jednak síce upravuje ochranu zdravia pred vibráciami ale nie pri práci (súvisí to aj s odpoveďou na predchádzajúcu pripomienku).

Pripomienka nie je zrozumiteľná, definíciu pojmu „vibrácie“ považujeme za dostatočnú.

Pripomienka zapracovaná.

Splnomocňujúce ustanovenie § 2  ods. 1 písm.  e) zákona č. 19/2002 Z.z. sa doposiaľ nenovelizovalo. Upravené je však číslo zákona.

Pripomienka zapracovaná čiastočne, text bol preformulovaný.  
V žiadnom prípade však nie je však možné do znenia zahrnúť „hluk“, pretože nariadenie rieši výhradne problematiku vibrácií, kým problematikou hluku pri práci sa zaoberá iný pripravovaný návrh nariadenia vlády.

Text upravený v zmysle pripomienky.

Pripomienku nie je možné akceptovať, pretože niektoré pojmy sú vymedzené aj prostredníctvom vzorcov.

Pripomienka akceptovaná, text bol preformulovaný.
Pripomienka akceptovaná, text bol preformulovaný.

Text doplnený.

Pripomienka čiastočne akceptovaná  a odkaz bol opravený 

Pripomienka akceptovaná.

Pripomienka akceptovaná.

Pripomienka akceptovaná.

V odsekoch 1 a 2 sa nejde o nejednotnosť pojmov, ale o rôzne kategórie. Ochranné opatrenia sú zamerané na ochranu zamestnancov (napr. ochranné odevy,), preventívne opatrenia zamerané na predchádzanie možného poškodenia napr. znižovaním expozície. Obe – t.j. preventívne aj ochranné opatrenia sa môžu realizovať vo forme technických opatrení (napr. znižovanie vibrácii na zdroji) i vo forme organizačných opatrení (napr. skrátenie času expozície jednotlivých zamestnancov ich striedaním)

V nadpise sú chápané opatrenia ako spoločná kategória, spoločný názov pre jednotlivé druhy opatrení, ktoré sú uvádzané v ďalších odsekoch. Okrem toho, znenie názvu tohto paragrafu aj delenie jednotlivých opatrení je plne v súlade s textom článku 5 príslušnej transponovanej smernice EU.
Text doplnený

Bol doplnený text.

Text bol upravený.

Text bol upravený.

Text bol upravený, odkaz bol odstránený. 

Pripomienka akceptovaná.

Pripomienka akceptovaná, terminológia bola zosúladená.

Pripomienka akceptovaná, text bol upravený.

Požiadavky ods. 4 uvádzajú povinnosti zamestnávateľa, ktoré boli síce uvádzané aj v predchádzajúcich ustanoveniach (paragrafoch), v tomto odseku sú však naviazané na výsledky lekárskych preventívnych prehliadok, ktoré dokladujú, že doteraz vykonané opatrenia boli zrejme neúčinné. Nie je jasné, čo treba ešte viac konkretizovať – ide o príslušný Regionálny úrad verejného zdravotníctva resp. Úrad verejného zdravotníctva SR (§ 18 ods. 1 zákona č. 272/1994).

Pripomienka sa akceptuje.

Uvádzanie konkrétnych noriem je potrebné a obdobne sa uvádzali aj v predchádzajúcej, doteraz platnej legislatíve (napr. nariadenie vlády SR č. 40/2002 Z.z.)

Pri posudzovaní rizika sa vychádza okrem iného aj z hodnôt vibrácií, ktoré sa získavajú meraním alebo z informácií poskytovaných výrobcom (viď § 3, ods. 1 návrhu nariadenia). Zistenie, či zamestnanec je alebo nie je exponovaný vibráciám a akým hladinám, tvorí len jeden zo základných krokov pri posudzovaní rizika, nie je však s posudzovaním rizika identický.

Akceptuje sa.

Text bol upravený.

Z textu vyplýva, že zamestnávateľ musí príslušný orgán na ochranu zdravia požiadať o súhlas – teda nejedná sa o nezáväznú konzultáciu.

Text nariadenia bol čiastočne upravený; takto je formulovaný v Smernici Európskeho parlamentu a Rady č. 2002/44/ES a tieto formulácie sú z dôvodov kompatibility so Smernicou aj prevzaté.		
Ministerstvo práce, sociálnych vecí a rodiny Slovenskej republiky	K návrhu nariadenia vlády SR o ochrane zdravia pred rizikami súvisiacimi s expozíciou vibráciám pri práci , uplatňujeme tieto pripomienky :

        Všeobecná pripomienka:
Upozorňujeme, že v tabuľke zhody sa uvádzajú k niektorým článkom smernice 2002/44/ES o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorom (vibráciám) ustanovenia  zákona č. 272/1994 Z.z. o ochrane zdravia pri práci v znení neskorších predpisov, pričom podľa návrhu zákona o verejnom zdravotníctve sa predpokladá zrušenie tohto zákona s účinnosťou od 1.januára 2006. Ustanovenia  zákona č.272/1994 Z.z. nie sú obsahom  návrhu cit. Zákona o verejnom zdravotníctve a ani návrhu tohto nariadenia vlády. Preto odporúčame text zákona č.272/1994 Z.z. zapracovať do návrhu nariadenia vlády , aby  bola transponovaná smernica 2002/44/ES v právnom poriadku SR.
           
         K jednotlivým ustanoveniam :

Z á s a d n e    žiadame
-	názov nariadenia upraviť v zmysle názvu smernice 2002/44/ES na nasledovný názov „Nariadenie vlády SR o minimálnych zdravotných a bezpečnostných požiadavkách pred rizikami súvisiacimi s expozíciou zamestnancov vibráciám „ ,
-	v § 2 nahradiť slová „ochranu zdravia a pre bezpečnosť“ slovami „ zaistenie zdravia a bezpečnosti“ ,
-	v § 3 ods.2 nahradiť slová „ kompetentné osoby alebo každý „ slovami „závodné zdravotné služby“ alebo slovami „služby podľa osobitného predpisu“,
-	v § 3 ods.3 písm.c) a v § 4 ods.3 nahradiť slová „ zamestnancov osobitných skupín „ 
slovami „ osobitných skupín zamestnancov „ ,
-	v §6 nahradiť slová „ zamestnancov alebo ich zástupcov „ slovami „ zástupcov zamestnancov pre bezpečnosť a ochranu zdravia pri práci a zamestnancov „ ,
-	v § 8 ods.6 nahradiť slová „ zamestnanci alebo zástupcovia zamestnancov“ slovami „ zástupcovia zamestnancov pre bezpečnosť a ochranu zdravia pri práci a zamestnanci „ 
-	v § 11 a v § 12 vložiť za slová „zástupcom zamestnancov“ slová „pre bezpečnosť a ochranu zdravia pri práci „.

Uvedené pripomienky považujeme za zásadné.

Ďalej odporúčame v § 3 ods.1 vložiť za slovo „expozície“ slovo „zamestnancov „.	

O

Z

Z

Z

Z

Z

Z

Z

O	

N

A

A

A

A

A

A

A

A

Predpokladaná účinnosť predmetného nariadenia vlády SR je od 1.júla 2004, t.j. ešte v čase platnosti zákona NR SR č. 272/1994 Z.z. Vypustenie niektorých povinností z terajšieho návrhu nariadenia a odkaz na cit. zákon č. 272/1994 Z.z. je odôvodnené tým, že nie je možná duplicita povinností v dvoch právnych úpravách.

Text bol upravený.

Text bol upravený.

Text bol upravený.

Text bol upravený.

Text bol upravený.

Text bol upravený.

Text bol upravený.

Text bol upravený.		
Ministerstvo kultúry Slovenskej republiky	1. V § 3 ods.3 písm. h)  odporúčame text ukončiť za slovom „zamestnávateľ“, nasledujúci text nepatrí do tohto ustanovenia a navrhujeme ho zaradiť do ustanovenia upravujúceho povinnosti zamestnávateľa pri prekročení povolenej úrovne vibrácií.
	V celom citovanom ustanovení s výnimkou textu, ktorý navrhujeme vypustiť, resp, zaradiť iného ustanovenia sú taxatívne vymenované skutočnosti, na ktoré má zamestnávateľ prihliadať pri posudzovaní rizika vibrácií. Slová „ak zamestnanec vzhľadom na charakter pracovnej činnosti  využíva tieto oddychové priestory, expozícia vibráciám pôsobiacim na celé telo v týchto priestoroch  sa musí znížiť na úroveň primeranú...“ vyjadrujú povinnosť zamestnávateľa konať naznačeným spôsobom, systémovo, teda patria do ustanovenia o opatreniach na odstránenie alebo zníženie expozície. 

	2. V § 4  odporúčame doplniť text podľa predchádzajúcej pripomienky.  
	    V odseku 4 je potrebné za slovami „osobitných skupín“ doplniť odkaz na všeobecne záväzný právny predpis, z ktorého vyplýva, ktorí zamestnanci sú zaradení do tzv. osobitných skupín.

	3. V § 11 sa umožňuje predĺženie prechodného obdobia slovami „je možné predĺžiť prechodné obdobie maximálne do 6.júla 2009.“ Z tohto ustanovenia a ani z ostatných ustanovení návrhu však nevyplýva, kto a prípadne za akých podmienok môže prechodné obdobie predĺžiť.

	4. V § 12 ods.1 až 3  sa rôznymi slovnými spojeniami, a to: „môže poskytnúť výnimka“, „je možné poskytnúť výnimku“, „výnimku ... je možné poskytnúť“ a „výnimka musí byť prehodnocovaná ... a odvolaná“  v rozpore s legislatívnymi pravidlami  vyjadruje rovnaká skutočnosť. Tieto slovné spojenia je potrebné  zjednotiť.  Jednoznačne je však potrebné vyjadriť najmä to, kto výnimku povoľuje a odníma. Terajší text je z tohto hľadiska nejasný. 
Podľa odseku 1 by to mal byť „príslušný orgán na ochranu zdravia“. V odseku 2 sa žiaden konkrétny orgán neuvádza. Výnimku podľa odseku 3  „je možno poskytnúť po konzultácii ...
a s príslušným orgánom na ochranu zdravia“.	O

O

O

O

O

O

	N

N

A

A

A

A

	Ustanovenia § 4 sa týkajú opatrení pri prekročení akčných alebo limitných hodnôt vibrácií. Úroveň vibrácií v oddychových miestnostiach v každom prípade musí byť oveľa nižšia než akčné hodnoty vibrácií, pretože sa nejedná o pracovnú činnosť   ani profesionálnu expozíciu, ale naopak o miestnosť slúžiacu na zotavenie.

Platí odôvodnenie v predchádzajúcom odstavci.

Ustanovenie upresnené.

Text bol upravený.

Text bol upravený.

Upravený ods. 3 – „výnimku podľa odsekov 1 a 2 môže... poskytnúť príslušný orgán na ochranu zdravia...“ 
		
Úrad vlády SR – Sekcia Inštitút pre aproximáciu práva 	K návrhu nariadenia vlády Slovenskej republiky o ochrane zdravia pred rizikami súvisiacimi s expozíciou vibráciám pri práci, číslo materiálu 15389/2005 – SL, zasielame nasledovné stanovisko:
	V § 11 návrhu nariadenia, ktorým sa preberá článok 9 smernice Európskeho parlamentu a Rady 2002/44/ES z 25. júna 2002 o minimálnych zdravotných a bezpečnostných požiadavkách vyplývajúcich z vystavenia pracovníkov rizikám vzniknutým pôsobením fyzikálnych faktorov (vibrácie) (ďalej len „smernica“), je nesprávne uvedený odkaz na § 4 ods. 3 návrhu nariadenia. Žiadame namiesto § 4 ods. 3 uviesť § 4 ods. 2, nakoľko v článku 9 smernice sa odkazuje na článok              5 ods. 3 smernice, ktorý je návrhom nariadenia prebratý v § 4 ods. 2. Rovnako žiadame upraviť aj                ustanovenie § 12 ods. 1 a ods. 2. 
	V zmysle platnej legislatívnej praxe žiadame Prílohu č. 1 návrhu nariadenia označiť ako Prílohu č. 3 (t.j. ako poslednú prílohu) a ostatné prílohy prečíslovať. V zmysle uvedeného žiadame taktiež upraviť príslušné ustanovenia návrhu nariadenia, ktoré odkazujú na prílohy.	

O

O

	

A

A

	

Text bol upravený.

Príloha č. 1 prečíslovaná ako príloha č. 3.

		
Úrad pre normalizáciu, metrológiu a skúšobníctvo Slovenskej republiky	Všeobecné:
1.	Zásadná pripomienka: V názve nariadenia ako aj v celom texte nahradiť slovo „expozícia“ slovom „vystavenie“. Odôvodnenie: V článku 4 ods. 3 Legislatívnych pravidiel vlády SR sa hovorí: „Cudzie slová možno použiť len výnimočne ..... a ak ich nemožno nahradiť vhodným, rovnocenným slovenským termínom.“. Toto skutočne nie je ten prípad, navyše po nahradení slovenským slovom sa text stáva zrozumiteľný o čom svedčí i § 1 ods. 2 navrhovaného nariadenia vlády.
Konkrétne:
Vecné
1.	Zásadná pripomienka: V § 8 ods. 1 vypustiť slová „a po meraní“. Odôvodnenie: Táto podmienka ne nezmyselná, nakoľko ak sa vykonáva kalibrácia pred každým meraním nie je nutné ju po meraní opakovať. V praxi by to znamenalo dve kalibrácie za sebou bez merania medzi tým (po skončení a pred začatím merania).
2.	V § 11 je uvedené, že prechodné obdobie je do 6. júla 2010 a vo vete za bodkočiarkou je uvedené, že predĺžiť toto obdobie je možné v poľnohospodárstve a lesníctve do 6. júla 2009?
Právne
1.	V § 8 ods. 1 vypustiť slovo „platné“.
Legislatívno-technické
1.	V poznámkach pod čiarou možno vypustiť slová „Národnej rady Slovenskej republiky“ nakoľko ide o zákony vydané po vzniku samostatnej SR.
2.	V poznámkach pod čiarou pri zákonoch, ktorú sú viackrát uvedené dáva sa ich celý názov len v prvom prípade následne už len číslo bez noviel a bez uvádzania že ide o zákon v znení neskorších predpisov.
3.	V nadpise § 4 nahradiť slovo „expozície“ slovom „rizík“.	
Z

Z

O

O

O

O

O	
N

N

A

A

A

A

N	
V rámci rozporového konania Úrad pre normalizáciu, metrológiu a skúšobníctvo súhlasil  používaním slova „expozícia“ v predmetnom nariadení vlády

V rámci rozporového konania Úrad pre normalizáciu, metrológiu a skúšobníctvo súhlasil požiadavkou kalibrácie pred aj po meraní v predmetnom nariadení vlády

Text bol upravený.

Text bol upravený
Text bol upravený

Poznámky pod čiarou upravené.

Opatrenia uvádzané v § 4 sú zamerané v prvom rade na zníženie alebo odstránenie expozície vibráciám. Text nadpisu je v súlade s textom transponovanej Smernice EU č. 2002/44/ES.		
Úrad priemyselného vlastníctva Slovenskej republiky	K predloženému návrhu nariadenia navrhujeme:
1.)	§ 1 ods. 1 preformulovať tak, aby bolo jednoznačné, že ide o ochranu pred rizikami ohrozujúcimi zdravie a/alebo bezpečnosť len v prípade expozície vibráciám a otrasom na pracovisku. 
Navrhované znenie akoby diferencovalo ochranu pred rizikami vo všeobecnosti ako aj v špecifickom prípade vymedzenom v návrhu.
2.)	Poznámku pod čiarou č. 8 gramaticky upraviť.
3.)	V § 12 ods. 1 doplniť pred spojenie „§ 4 ods. 3“ slovo „podľa“. V odseku 2 doplniť pred spojenie „§ 4 ods. 3“ slová „požiadaviek podľa“. Ide o spresnenie použitého odkazu v texte.
4.)	V § 12 ods. 3 nahradiť slovo „zástupcom“ slovom „zástupcami“.	

O

O

O

O

A

A

A

A	

Text bol upravený.

Odkaz bol zrušený.

Text bol upravený.

Text bol upravený.
		
Sociálna poisťovňa	K návrhu návrh nariadenia vlády Slovenskej republiky o ochrane zdravia pred rizikami súvisiacimi s expozíciou vibráciám pri práci predkladá Sociálna poisťovňa, z hľadiska svojej vecnej pôsobnosti, nasledovnú pripomienku:

K § 7 ods.3
- odporúčame zvážiť, či navrhovaná lehota 20 rokov na uchovávanie zdravotných záznamov je dostatočná, keďže napr. nárok na úrazové dávky poskytované zo systému sociálneho poistenia si môže fyzická osoba uplatniť aj v neskoršom období  a v takomto prípade by lekárske nálezy, dokumentujúce vznik choroby z povolania ako dôsledok výkonu práce v riziku expozície vibráciám, neboli už k dispozícii.	

O	

N	

Toto ustanovenie nemení povinnosť podľa zák. č. 576/2004 Z.z. uchovávať zdravotnú dokumentáciu 20 rokov od posledného poskytnutia zdravotnej starostlivosti. V prípade expozície vibráciám považujeme aj vzhľadom na priebeh možného profesionálneho ochorenia navrhovanú lehotu 20 rokov za dostatočnú.

	Vysvetlivky k skratkám v tabuľke:					
	Z – zásadná					
	O – obyčajná					
	A - akceptovaná					
	C - čiastočne akceptovaná					
	N - neakceptovaná